Last saved by: Jorma_Tuija

PORNAISTEN ELÄKKEENSAAJAT ry		07.03.2012

VUOSIKERTOMUS VUODELTA 2011

YLEISTÄ

Vuonna 2011 yhdistyksen toiminta oli monipuolista ja vilkasta. Kerho kokoontui joka toinen viikko Laukkosken Työväentalolla, kaikkiaan 15 kertaa, ja jäseniä oli paikalla vaihtelevasti, 17-24 henkilöä. Kehon ja mielen virkistyksenä harrastettiin tuolitanssia ja tuolijumppaa. Ikä-ihmisten neuvoston järjestämiin tilaisuuksiin kerhomme jäseniä osallistui vaihtelevasti. Bocciaa pelattiin torstaisin Halkian Työväentalolla.
Viikin trooppiseen puutarhaan tehtiin kevätretki mukana 12 henkilöä, keväällä retkeilimme Vermijärven rannalla, Aurinkomäessä järjestettiin kahvitus ja laulatettiin vanhuksia, Tallinnaan tehtiin päiväretki 18 hengen voimin, jouluateriat nautittiin Sipoon kellarissa (7 henkilöä) ja Kahvi Akassa (32 henkilöä). Teatterissa käytiin katsomassa ”Mielipuolen päiväkirja”.
Johtokunta osallistui Gammelbackan kerhohuoneessa pidettyyn ”Johtokuntien tehtävät ja vastuu”- tilaisuuteen. 
Vuoden aikana olemme myös muistaneet merkkipäiviä viettäneitä kerhomme jäseniä.

KOKOUKSET
	
Kevätkokous	pidettiin 16.3.2011, läsnä 24 jäsentä. Syyskokous pidettiin 26.10.2011, läsnä 24 jäsentä. Johtokunta kokoontui 4 kertaa. Uusi hallitus piti järjestäytymiskokouksen 23.11.2011.

JÄSENISTÖ

Vuoden lopussa jäseniä oli 49, naisia 30 ja miehiä 19.

EKL:N JA UUDENMAAN PIIRIN TAPAHTUMAT JA KILPAILUT

Vuoden aikana osallistuimme Uudenmaan piirin ja EKL:n järjestämiin koulutuksiin ja kokouksiin ja piirin kevät- ja syysjuhlaan sekä liikuntatapahtumaan. EKL:n Itä-Uudenmaan aluekokouksiin osallistuivat puheenjohtaja, sihteeri ja varalla Kaija Temmilä. Liikuntahaasteessa pärjäsimme edellisvuotta (7.) heikommin (13.).
Boccia- joukkueemme osallistui vuoden aikana neljään piirinmestaruuskisaan. Sisäkisat oli Porvoossa ja ulkokisat Tikkurilassa ja Myyrmäessä. Menestystäkin tuli: Naisjoukkue sijoittui piirinmestaruuskisoissa viidenneksi ja Laukka vastaavissa yksilökisoissa neljänneksi.
Muistimme vuoden aikana piirin yhdistyksiä niiden merkkipäivinä.

TOIMINTA JA TAPAHTUMAT

Kerhon kokoontumisissa oli eri teemoja mm. Päivi Leikas luennoi aiheesta : ”Mistä apua näön heiketessä?” ja Sirja kertoi itsetunnosta.
Helatorstaijuhla pidettiin 2.6. Laukkosken Työväentalolla. Mukaan oli kutsuttu piirin ja pornaislaisia yhdistyksiä.
Osallistuimme piirin muiden yhdistysten tilaisuuksiin, mm. Porvoon ja Porvoonseudun Eläkkeensaajien kutsumina Jalon päivän tansseihin Hamarin Työväentalolla, Hyväntuulisten konsertteihin, Mäntsälän Eläkkeensaajien hattutansseihin, Sipoon Eläkkeensaajien kesäpäivän viettoon ja Mäntsälän Vanhustenviikon pääjuhlaan. 		
Yhdistykselle hyväksyttiin uudet säännöt syyskokouksessa.
Uusien ATK- kotisivujen koekäyttö aloitettiin.
Yhdistyksen toiminnan olemme rahoittaneet jäsenmaksutuotoilla, juhla- ja arpajaistuotoilla, kahvimaksuilla sekä kunnalta anotulla toiminta- avustuksella.

EDUSTUKSET

Uudenmaan piiritoimikunnassa on ollut varaedustajana Tuula Rusi ja piirikokouksiin osallistuivat Tuula Rusi ja varalla Katri Tammelin. Itä- Uudenmaan alueen kokouksiin osallistuivat Tuula Rusi ja Katri Tammelin. Ikäihmisten neuvostossa on edustajana ollut Tuula Rusi.
Katri Tammelin osallistui EKL:n liittokokoukseen Oulussa.

Hallitus kiittää kerhon jäseniä tilaisuuksien järjestelyistä ja niihin osallistumisesta. Kerhon kokouksissa on jokainen vuorollaan osallistunut kahvitarjoiluun omalla kustannuksellaan.

Osallistuminen muiden yhdistysten järjestämiin tilaisuuksiin on myös ollut kiitettävää.

Pornaisten Eläkkeensaajat ry

Hallitus